projecte-aina/catalan_government_crawling huggingface dataset:
El Consell de Direcció de l'Agència de Residus de Catalunya (ARC) ha aprovat una contribució d'1,4 milions d'euros pel cofinançament del projecte SwitchMed II durant el període 2019-2022.
El projecte SwitchMed II, que desenvolupa el Centre d'Activitat Regional pel Consum i la Producció Sostenible (SCP/RAC), és una iniciativa finançada per la Unió Europea adreçada a vuit països del sud de la Mediterrània per assolir economies productives, circulars i d'intercanvi.
Per posar en marxa la xarxa d'entitats públiques i privades de suport a emprenedoria verda, l'ARC ha aprovat un primer paquet de subvencions a diversos països de l'arc mediterrani:
Les 125 indústries de l'arc mediterrani beneficiaries del programa, que van rebre assessorament per ser més eficients i competitives, han tingut un estalvi de 41,3 milions d'euros a l'any.
A més a més, aquestes indústries han estalviat un total de 3,6 milions de m3 d'aigua, 701 GWh d'energia, 33,600 tones de matèries primeres, 197.525 tones d'emissions de CO2 i 3.400 tones de residus sòlids anualment.
SwitchMed II també ha aprovat un Pla Regional de Consum i Producció Sostenible, seguit de vuit plans d'acció nacionals així com la implementació de 20 projectes pilot.
Per una altra banda, l'ARC també ha aprovat el protocol general d'actuació entre la Secretaria d'Estat de Medi Ambient del Ministeri de Transició Ecològica i el Departament de Territori i Sostenibilitat per al suport a l'activitat del SCP/RAC.
Una cinquantena de tortugues d'estany (Emys orbicularis), una tortuga autòctona de Catalunya, han estat alliberades al Parc Natural del Delta de l'Ebre, en el marc de l'acord de col·laboració del parc, la Fundació Catalunya-La Pedrera, i Associació Ornitològica Picampall de les Terres de l'Ebre.
El Parc del Delta de l'Ebre, declarat parc natural l'any 1983, està situat a la desembocadura del riu Ebre, a les comarques del Montsià i el Baix Ebre, i té una extensió de 7.736 hectàrees.
Els exemplars alliberats són nascuts fa tres anys, dins del programa de cria en captivitat que duu a terme el parc al Centre de recuperació de fauna salvatge del Canal Vell.
Amb aquesta acció, es vol repoblar indrets on aquesta espècie era present en el passat, per tal de contribuir a la preservació dels ecosistemes i el patrimoni natural existent.
En aquesta línia, en el marc del projecte LIFE Deltalagoon, es van reintroduir a la llacuna de l'Alfacada 114 exemplars des del 2011 fins al 2014.
Concretament, el seguiment específic que duu a terme el Parc Natural del Delta de l'Ebre des dels anys 1990 ha permès detectar la presència de la tortuga d'estany en només dos llacunes litorals, Canal Vell i Encanyissada, a les quals s'hauria d'afegir actualment l'Illa de Buda i la llacuna de l'Alfacada, com a conseqüència del programa de recuperació iniciat el 2006.
La qualitat de l'hàbitat, de les aigües i el fet que siguin espais naturals protegits i lliures de pesca són factors a tenir en compte per a reintroduir exemplars amb garanties d'èxit futur per a l'espècie.
La tortuga d'estany Emys orbicularis és una de les dos espècies de tortugues d'aigua dolça autòctones presents a Catalunya i a la península Ibèrica.
Fins a meitat del segle XX encara era bastant abundant al delta de l'Ebre, fins i tot, en els ambients aquàtics més transformats per l'home.
Actualment ha esdevingut una espècie amenaçada, ja que ha sofert greument els impactes de la contaminació química de les aigües, la reducció i la transformació de l'hàbitat, la pesca amb alguns ormeigs a les llacunes i la recol·lecció d'exemplars com animals de companyia.
La introducció d'espècies "invasores" introduïdes per l'home també l'ha perjudicat substancialment.
El projecte d'associació WORTH (WORTH Partnership Project) és una iniciativa de la Unió Europea que dóna suport a les associacions entre pimes i empreses emergents, dissenyadors, fabricants i empreses tecnològiques per crear productes i idees innovadores que estiguin orientades al disseny.
En aquesta segona convocatòria d'ajuts WORTH, els quals estaran finançats a través del fons de Competitivitat de les Empreses i les Pimes (COSME), s'han seleccionat un total de 64 projectes.
Entre els projectes guanyadors, que pertanyen a temàtiques diverses, hi trobem un total de 5 projectes amb participació catalana:
Les associacions han estat conformades per dos o tres socis de perfils diferents:
Així doncs, les associacions seleccionades rebran:
En general, la iniciativa donarà suport a petites empreses per integrar la creativitat i la innovació en la forma de produir béns o prestar serveis perquè siguin competitives i creixin.
Els premis REGIOSTARS són un competició anual, organitzada per la Direcció General de Política Urbana i Regional de la Comissió Europea (DG REGIO), que té per objectiu identificar bones pràctiques en matèria de desenvolupament regional i destacar els projectes més innovadors finançats per la UE, que poden ser atractius i inspiradors per a altres regions i directors de projectes.
En l'edició d'enguany, s'han rebut un total de 199 candidatures, entre les quals es troben vuit projectes cofinançats pel: PO FEDER de Catalunya 2014-2020, el Fons Social Europeu i el programa Interreg V.
Els guanyadors dels premis REGIOSTARS 2019 rebran el reconeixement de bona pràctica europea i podran presentar els seus projectes a Brussel·les, en un acte públic que tindrà lloc aquest octubre.
Per tal de donar suport als projectes amb participació catalana, podeu consultar el lloc web de l'enllaç annex dels premis REGIOSTARS i donar "like" a la candidatura d'aquests vuit projectes.
La Comissió Europea llança aquesta licitació amb l'objectiu de que el licitador proporcioni el subministrament dels serveis relacionats amb l'auditoria de verificació del Sistema de Gestió Ambiental EMAS i la validació de les declaracions ambientals de la Comissió Europea per als anys 2020-2023.
L'EMAS és una eina d'ús voluntari disponible per a qualsevol organització que operi en algun sector econòmic de la Unió Europea o fora de la Unió Europea i que vulgui:
Des de 2001, qualsevol organització pública o privada pot implementar l'EMAS.
Quant a aquesta última qüestió, hi ha unes directrius específiques per al registre corporatiu d'organitzacions de la UE, de tercers països i d'àmbit mundial.
L'EMAS es pot implementar en un, alguns o tots els centres pertanyents a les organitzacions privades o públiques de qualsevol sector d'activitat.
Fins la més petita de les entitats es pot registrar com a centre.
La Comissió Europa, l'organisme convocant d'aquesta licitació, té la intenció de signar un nou contracte marc pel període 2020-2023.
Aquestes són les principals tasques a realitzar:
La refosa de la Directiva sobre informació del sector públic preveu l'adopció d'una acció d'execució de la Comissió que definirà un llistat de sèries de dades d'alt valor (HVD) en poder dels organismes del sector públic i empreses públiques i les condicions corresponents per a reutilitzar-les en tota la UE.
Aquestes sèries de dades seran accessibles per a la seva reutilització gratuïta mitjançant interfícies de programació d'aplicacions, en un format llegible per a ordinador i, si fos possible, com a descàrrega massiva.
La present licitació consisteix, doncs, en l'elaboració d'un estudi que donarà suport a l'avaluació d'impacte en la qual es basa l'acte d'execució.
L'objectiu principal de la present licitació consisteix en desenvolupar un nou marc model per a les estadístiques empresarials de cadenes de valor globals.
Les estadístiques empresarials i comercials existents s'han desenvolupat sovint de forma independent.
A més, les estadístiques les proporcionen els països de forma separada i la unitat estadística és normalment l'empresa (nacional).
Per tant, la suma de totes les perspectives no aporta necessàriament més coneixements sobre la imatge global; és a dir, les estadístiques no capturen les activitats d'una empresa global, sinó fragments de les mateixes a mesura que creuen les fronteres.
Per tal de portar a terme aquesta tasca, els serveis que s'oferiran en el marc d'aquest contracte es distribueixen en dos pilars:
El nou marc sobre GVC es basarà en la classificació de les funcions empresarials i englobarà les GVC i les seves estadístiques sota un model.
El nou marc haurà de ser adequat per a identificar enllaços i necessitats addicionals en estadístiques empresarials, i així poder proporcionar més orientacions sobre com es poden utilitzar les funcions empresarials en el treball estadístic.
L'objectiu d'aquesta tasca és dissenyar i realitzar un estudi pilot per a descriure una GVC des de la perspectiva de les estadístiques empresarials.
L'estudi pilot inclourà una indústria específica o un producte específic, per tant, serà necessari accedir a dades reals per a completar aquesta tasca.
Es poden utilitzar diverses fonts, bases de dades i eines per obtenir les dades necessàries.
No obstant, les ofertes hauran de descriure clarament l'enfocament triat alhora de recopilar les dades i garantir la confidencialitat d'aquestes, sempre que sigui necessari.
La durada total del contracte serà de 36 mesos.
L'objectiu general és donar una visió general dels fons i fins a quin punt aquests fons s'han utilitzat per a activitats relacionades amb la defensa i per l'ús dual en el marc de la política de cohesió de la UE per al període 2014-2020 en curs i quin és el potencial en el futur Període de Programació 2021-2027.
L'estudi s'ha de focalitzar en el Fons Europeu de Desenvolupament Regional, incloent la Cooperació Territorial Europea i el Fons Social Europeu.
Els objectius específics de la licitació són els següents:
L'objectiu principal d'aquesta licitació és reforçar les sinèrgies entre els diferents agents de protecció civil dels estats participants, amb la fi de seguir garantint la diversitat i la riquesa del programa de formació de protecció civil.
El licitant haurà de dissenyar, planificar, realitzar i avaluar cursos de formació per al personal actiu en l'àmbit de la protecció civil, nomenats pels estats participants del Mecanisme de Protecció Civil de la Unió Europea.
La cooperació transfronterera en formació que representa aquesta licitació contribuirà a augmentar el nivell de preparació als estats membres en cas d'una emergència important i a assolir una millor preparació del personal / experts de protecció civil en emergències transfrontereres.
Per tant, i amb la intenció d'assolir els objectius marcats, els proveïdors requereixen d'una gran diversitat pel que fa a localització geogràfica, personal de formació i configuració general.
La licitació està dividida en els 8 lots següents:
La Comissió Europa busca contractar de tres a cinc directors de programes per al projecte pilot del Consell Europeu d'Innovació (EIC).
Aquests agents tindran les tasques específiques de:
A més, els directors de programes actuaran com a ambaixadors de l'EIC mitjançant:
El comitè de selecció realitzarà una preselecció basada en:
Les sol·licituds completes, acompanyades d'una carta de motivació i de tots els documents pertinents, s'hauran d'enviar a la següent adreça: [EMAIL]
L'Innovative Medicines Initiative (IMI) publica una nova convocatòria d'ajuts per tal de donar suport als parteneriats pel que fa als diferents topics de la convocatòria.
L'IMI és un parteneriat público-privat que treballa per millorar la salut mitjançant l'acceleració del desenvolupament i l'accés del pacient a la pròxima generació de medicaments, especialment en aquelles àrees on hi ha una necessitat mèdica o social insòlita.
La meitat del seu pressupost correspon al programa de recerca i innovació de la UE, Horizon 2020.
Els temes de la convocatòria són els següents:
Un repositori central de diapositives digitals sobre les patologies per tal de donar suport al desenvolupament d'eines d'intel·ligència artificial
Observatoris dels resultats del sistema sanitari.
Apoderament dels pacients amb eines per a mesurar els seus resultats de forma estandarditzada, millorant la transparència dels centres de salut
Millora de l'accés, la comprensió i la inclinació del pacient vers la informació del sistema sanitari: un projecte digital integrat sobre la informació de la salut
Establiment d'estàndards internacionals en l'anàlisi dels resultats percebuts pel pacient i en dades de qualitat de vida relacionades amb la salut en assaigs clínics de càncer
Accelerar la investigació i el desenvolupament de productes de teràpia avançada
Donar suport al desenvolupament de les cèl·lules T, receptores d'antígens quimèrics
Convocatòria restringida per a maximitzar l'impacte dels objectius IMI2 JU
L'objectiu general de la present licitació està estretament relacionat amb el tercer objectiu del COSME: entorn comercial per empreses, incloent la competitivitat de les empreses i els sectors.
L'objectiu de l'estudi és especificar com la despesa dels consumidors en l'alimentació es distribueix entre les diferents fases de la cadena alimentària (agricultors, processadors i minoristes).
Haurà de mostrar, principalment, patrons de composició de preus a nivell dels estats membres i cobrir la cistella de productes adquirits més freqüentment.
Els indicadors també hauran de mostrar, en la mesura del que sigui possible, la relació entre el valor de sortida i els costos de producció.
Alhora, la licitació haurà d'incloure activitats de comunicació amb les parts interessades, així com amb el públic general, per divulgar tals coneixements a agents empresarials i a consumidors.
Per últim, també haurà de fomentar la competitivitat.
Les tasques a realitzar són les següents:
La present convocatòria s'emmarca en el projecte pilot "Limitar la doble qualitat i enfortir les organitzacions de consumidors a la UE", dins del Programa Drets, Igualtat i Ciutadania de la Unió Europea.
El seu objectiu general és reforçar el paper de les organitzacions de consumidors en relació a les proves i la comparació de productes de consum bàsics, tant en el context nacional com transfronterer, i identificar estratègies de marca potencialment enganyoses o informació enganyosa que es proporciona a l'embalatge, en relació amb la qualitat dual.
Seguint les prioritats designades pels objectius esmentats anteriorment, les següents activitats es finançaran en el marc d'aquesta convocatòria:
EAVE Producers Workshop, el programa líder de formació i networking per a productors, ha obert el període d'inscripcions per l'any 2020.
Organitzat per l'EAVE (European Audiovisual Entrepeneurs), el curs té un any de durada i està fonamentalment centrat al voltant de tres setmanes intensives que inclouen el desenvolupament professional a través del treball de desenvolupament de projectes de ficció, de documental o de sèrie de televisió.
Té el suport d'Europa Creativa Media.
EAVE està destinat a productors de ficcions, documentals o sèries de televisió que ja hagin treballat en la indústria del cinema o de la televisió i que desitgin començar a operar sobre una base europea (incrementant els seus coneixements sobre producció a Europa i integrant la construcció d'una xarxa professional paneuropea).
El programa rep també sol·licituds de branques associades a la indústria -per exemple commissiong editors, finançadors, departaments d'administració, legal o financer així com festivals i mercats-.
Els tallers d'aquesta convocatòria es duran a terme a les següents dates i als següents indrets:
Durant els dos primers tallers, els participants treballen en grups liderats per productors experimentats així com per experts en àrees com ara l'anàlisi de guió, el desenvolupament, el finançament de la producció, els aspectes legals, les coproduccions, el màrqueting, el pitching o el packaging, entre d'altres.
En el tercer taller, de 60 a 70 professionals clau en la presa de decisions (commissioning editors, fons nacionals i regionals, agents de vendes internacionals etc.) s'uneixen als participants per discutir sobre els projectes, de les companyies i de les carreres dels participants.
Aquest procés ofereix un accés inusual a aquest tipus de professionals de renom.
Un cop finalitzat el curs, els participants formen una xarxa de contactes de productors europeus en actiu.
A més, EAVE ofereix acords amb els principals festivals de cinema i mercats europeus.
La vostra participació al Cos Europeu de Solidaritat no té perquè acabar alhora que finalitza el vostre projecte ocupacional o la vostra estada en pràctiques.
Amb aquest concurs, la Unió Europea us convida a compartir els vostres escrits del què ha estat la vostra experiència al Cos Europeu de Solidaritat i així poder optar a un dels cinc premis mensuals d'un kit promocional del Cos i un val per un valor de 100 euros.
Alhora, la millor història del mes rebrà un tiquet d'Interrail per viatjar a fins a 7 destinacions europees per un màxim d'un mes o un cupó valorat en el mateix preu.
La tasca principal és descriure la teva pròpia experiència i transformació durant la teva participació al Cos Europeu de Solidaritat en un text de 10.000 caràcters.
No us oblideu d'afegir el lloc, el país i el moment en què ho vau portar a terme.
El text es pot presentar en qualsevol de les 24 llengües oficials de la Unió Europea.
El concurs està obert a tot aquell que hi vulgui participar, que tingui entre 18 i 30 anys i que hagi participat d'una experiència de voluntariat (i estigui corresponentment inscrit al registre del Portal del Cos Europeu de Solidaritat).
Alhora, l'experiència de voluntariat del Cos Europeu de Solidaritat ha d'haver tingut lloc després de l'inici del cos, el 7 de desembre del 2016.
Tingues en compte que es cerquen històries que reflecteixin els ideals, valors i l'esperit del Cos Europeu de Solidaritat, així com que siguin originals.
Un jurat professional que inclou editors i experts en xarxes socials seleccionarà les cinc històries guanyadores, i serà una votació pública la que s'encarregarà d'escollir la millor d'aquestes.
L'equip del Cos es posarà en contacte amb el guanyador mensual a través del correu electrònic.
Els participants tenen un termini de set dies hàbils (dies laborables) per respondre l'equip.
Si no s'emet una resposta en aquest termini, s'escollirà un altre participant com a guanyador.
El Departament d'Agricultura, Ramaderia, Pesca i Alimentació (DARP) ha aprovat ajuts a 657 explotacions agràries catalanes per fer inversions per a la millora de la competitivitat agrària.
L'import total de subvenció atorgat ascendeix a 17.211.693 euros que representa un volum d'inversió superior a 43 milions d'euros.
Aquests ajuts estan cofinançats amb el Fons Europeu Agrícola de Desenvolupament Rural (FEADER) i s'emmarquen en el PDR.cat2020.
Amb aquests ajuts es fomentarà la millora dels resultats econòmics de les explotacions agràries, la seva reestructuració i modernització i l'augment de la seva participació i orientació de cara al mercat.
Per una altra banda, també es donarà suport a inversions productives per a la reestructuració d'explotacions, a la millora de les condicions d'higiene i benestar animal, i aquelles que suposen un increment del valor afegit, classificació, condicionament, transformació i comercialització dels productes agraris de la pròpia explotació.
La majoria d'inversions aniran adreçades a la millora i construcció d'immobles i instal·lacions productives, tractors i maquinària innovadora, i actuacions en cultius permanents.
A nivell territorial, Lleida ha rebut el màxim nombre d'ajuts (258), seguida de la Catalunya Central (96), l'Alt Pirineu i Aran (78), les Terres de l'Ebre (68), Tarragona (66), Girona (50) i Barcelona (40).
El passat 21 de juny es va posar en servei l'ampliació de l'andana sentit Sarrià de l'estació de Provença de Ferrocarrils de la Generalitat de Catalunya (FGC).
L'actuació permet eixamplar de tres a vuit metres una part de l'andana en sentit Sarrià per a minimitzar els problemes ocasionats per l'elevada concentració d'usuaris en hora punta, que poden arribar als 4.700.
Els treballs, que estan cofinançats pel Fons Europeu de Desenvolupament (FEDER), han comptat amb una inversió de 8 milions d'euros.
Les obres van començar el novembre de 2016 i han consistit en eixamplar l'andana en el tram més proper al vestíbul de Rosselló, àmbit on es produeix la major acumulació d'usuaris.
L'actuació també constitueix una millora destacada en l'accessibilitat a l'estació i evitarà la congestió que es produeix actualment a les escales d'accés a l'andana.
Així doncs, també s'ha inclòs la construcció d'una nova entrada a la part ampliada de l'andana per separar i millorar els fluxos de mobilitat, amb escales fixes i ascensor.
També s'han construït dues sortides d'emergència, una al xamfrà de Balmes amb Rosselló, i l'altra al carrer Rosselló, per a millorar les condicions d'evacuació en cas d'emergència.
El Departament de Territori i Sostenibilitat ha acollit durant dos dies la trobada anual de socis del projecte europeu Last Mile, en què Catalunya és soci juntament amb el Tirol Oriental, Luxemburg, Polònia, Eslovàquia i Bulgària.
Aquest projecte està liderat per l'Agència del Medi Ambient d'Àustria i s'emmarca dins del programa Interreg Europe.
Pel que fa a Catalunya, el projecte s'ha centrat en la zona de l'Alt Pirineu i l'Aran i un dels resultats obtinguts ha estat l'ampliació fins la Pobla de Segur del recorregut del bus que dona servei al Parc Nacional d'Aigüestortes i Estany de Sant Maurici.
També s'ha incorporat un altre bus que enllaçarà el tren de la Pobla amb el telefèric de la Vall Fosca, a l'entrada del Parc pel Pallars Jussà.
El projecte consta de dues fases.
La primera va tenir lloc entre l'1 d'abril de 2016 i el 30 de setembre de 2018, on es van realitzar visites a totes les regions per conèixer de primera mà les problemàtiques existents de mobilitat en les zones de muntanya turístiques.
A partir d'aquí, cada soci va desenvolupar un 'Pla d'Acció' amb diferents propostes de millora.
La segona fase, que s'està desenvolupant actualment i finalitzarà el 30 de setembre de l'any vinent, consisteix en la implementació de les diferents mesures.
La trobada ha servit per fer un seguiment de les actuacions implementades per cada soci, intercanviar bones pràctiques i posar en comú les experiències dels actor involucrats per tal d'aprendre i facilitar la implantació de les estratègies de cara al futur.